Bumm.sk | Vonzóbbá kell tenni az orvosi szakmát
Változások szükségesek
A Szlovák Orvosi Kamara (SLK) szerint az orvosi szakmát vonzóbbá kell tenni. "Csak az általános orvosoknál hiányzik 2000 szakember. A jelenlegi helyzetet, a jelenlegi politikát minél gyorsabban meg kell változtatni. Szükséges, hogy minél több abszolvens kerüljön ki az orvosi egyetemekről" - mondta Marian Kollár a kamara elnöke. Felvetette még, hogy probléma az orvosok elöregedése is.
"Nem elég ha csak oktatjuk a diákokat. Célunknak kell, hogy legyen, hogy a medikusokat itthon tartsuk és olyan körülményeket teremtsünk, hogy ha esetleg külföldön is folytatják, akkor a tapasztalatok megszerzése után legyen értelme hazatérniük" - foglalta össze Kollár.
"Vonzóbba kell tennünk az egész szakmát, kezdve a munkakörülményekkel, a tanulási lehetőségekkel és a pénzügyi háttérrel" - tette hozzá a Szlovák Orvosi Kamara első embere. Ő úgy gondolja, hogy lehetséges olyan körülményeket kialakítani Szlovákiában, mint amilyet külföldön biztosítanak az egészségügyi dolgozóknak. "Az egész reform, a tervezett változások, melyet a kormány megpróbál majd véghezvinni a kamara részvételével ezeket a célokat kell, hogy szem előtt tartsa" - zárta Marian Kollár.